
Adevărul despre EMINESCU. 
Istorisirea celei mai cumplite 


crime din istoria României. 


Planul profesorului Constantin 
Barbu. EXCLUSIV Ziarişti Online 


Ziadigti 


Oa ina.re 


Profesorul Constantin Barbu prezintă, în exclusivitate pentru Ziarişti Online, noi 
contribuţii ale demersului său pentru înfăţişarea adevărului total privind moartea 
lui Eminescu, demers susținut în totalitate de Asociatia Civic Media, conform 
năzuinţelor enunțate la 160 de ani de la naştere şi 120 de ani de la uciderea 

gânditorului naţional Mihai Eminescu (vedeti Mihai-Eminescu.Ro). Constantin 
Barbu, discipol şi continuator al proiectelor naţional-culturale definite de 
Constantin Noica, urmează să publice 12 volume care concretizează, cu dovezi de 
netăgăduit, “Istorisirea celei mai cumplite crime din istoria României”, plan 
editorial pe care îl punem azi la dispoziţie cititorilor portalului Ziarişti 
Online. Anunţăm pe această cale şi proxima publicare online, impreuna cu Civic 
Media, a documentelor “Dosarului de Interdicţie Mihail Eminescu”, a actelor 
medicale şi a autopsiei urmate după uciderea celui mai mare gazetar român, 
înscrisuri cuprinse în facsimil în lucrarea filosofului Constantin Barbu 
“Memorialul Mihai Eminescu”. Ascultaţi totodata şi expunerea facuta de 
profesorul Constantin Barbu despre “Memorialul Mihai Eminescu ” la aniversarea 
a 163 de ani de la naşterea lui Eminescu, în cadrul unei manifestări de excepţie 
organizată de Universitatea Creştină “Dimitrie Cantemir” şi Asociaţiunea Astra — 
Despartamantul Bucureşti. 


Profesorul Constantin Barbu despre Memorialul... de ZiariştiOnlineTV 
EMINESCU. 
Istorisirea celei mai cumplite crime 


din istoria României 


Istorisirea celei mai cumplite crime din istoria României o voi înfățişa în 12 cărticele (de 120- 
150 pagini fiecare). Cărticelele se vor înşirui, urmând firul roşu, straniu și complicat ca un ghem 
obscur (bine țesut de profesionişti ai crimei) — al evenimentelor desfăşurate între 28 iunie 1883 şi 15 
iunie 1889 -, astfel: 


Volumul I. Istorisirea Crimei 


Panorama cuprinde istorisirea crimei începând cu arestarea din 28 iunie 1883, tratarea inversă de 
la Caritatea doctorului Şuţu, drumul spre spitalul din Viena (fără pașaport?), povestea celor aproape 
4 luni petrecute la Ober-Dâbling, crima încheiată în 15 iunie 1889; numele contemporanilor crimei: 
Regele Carol I, Titu Maiorescu, D. A. Sturdza, Alexandru Șuţu, complicii direcți şi indirecți 
(comanditar, instrumentalist, medic criminal...); dezvăluirea arcanelor tratatului secret dintre 
Regatul Român şi Imperiul Austro-Ungar; acţiunile amantelor- spioane (Regina Carmen Sylva, 
Mite Kremnitz...) urzelile serviciilor secrete şi urmele rămase în arhive cu telegrame secrete și 
corespondenţă cifrată; interogatoriul nihilistului Mihai Eminescu și moartea sa; criminalii şi 
procesul privind uciderea lui Eminescu. 


Arestarea lui Eminescu în ziua de 28 iunie 1883 este pusă la cale de Titu Maiorescu, pe post de 
cauza instrumentală a Regelui Carol I. 


Ca să înţelegem cea mai complicată zi din viața lui Eminescu, ziua sechestrării şi arestării 
ilegale, marți 28 iunie 1883, trebuie să desfășurăm cronologia acestei zile. 


Cronologia zilei de 28 iunie 1883 este următoarea: 
Ora 5 — Discuţie aprinsă Eminescu — Ecaterina Slavici, în casa din strada Amzei. 
Document: ms. 2292 (agenda lui Eminescu) 


Ora 6 — Carte de vizită a doamnei Slavici, trimisă lui Maiorescu (preconcepută de Maiorescu 
însuși, ca să aibă documente postume care să argumenteze “internarea” la Caritatea) 


Fata din casă duce cartea de vizită lui Maiorescu 

Document: cartea de vizită ce se află la Institutul de Istorie şi Teorie Literară G. 
Călinescu din Bucureşti. 


Ora 7 — Maiorescu şi Simţion pleacă la Şuţu, pentru a aranja internarea lui Eminescu, plătind şi 
300 de lei, în avans. 


Document: Maiorescu, Însemnări zilnice, marţi 28 iunie. 
Ora 10-10:15 — Eminescu, la Maiorescu acasă în Strada Mercur nr. 1. 
Document: Maiorescu, Însemnări zilnice, marţi 28 iunie. 
Orele 11-19 — Eminescu în Baia Mitraşevski 
Documente: Procesul verbal al comisarului Nicolescu 
Scrisoarea lui C. Dimitriu către Mihai Brăneanu. 
Ora 19 — Baia Mitraşevski — Eminescu ascuns. 
Eminescu se luptă cu toţi cei ce vor să-l imobilizeze în cămaşa de forță 


Document: Scrisoarea lui C. Dimitriu, bun cunoscător de secrete, este cel care va da 
1000 de lei pentru înmormântarea lui Eminescu, este cel care îl va elibera pe Slavici (nevinovat) 
din pușcărie, în 1916. 


Document: Procesul verbal al comisarului Nicolescu 


După ora 19 — Internare în cămaşă de forţă în Institutul “Caritatea” al doctorului Şuţu (scena 
“Capşa” nu există, nici drumul la Cotroceni, unde l-ar fi putut împuşca pe Rege cu pistolul pe care 
şi-l cumpărase, de curând, nu există; Regele era plecat din 25 iunie la Sinaia — Document: 
Monitorul Oficial). 


Discuţia, din zorii zilei, cu Ecaterina Slavici, în casa din strada Amzei, unde Eminescu era 
subchiriaş, începe din cauza geloziei doamnei Slavici (aşa cum reiese din însemnările lui Eminescu 
din Agenda sa, Manuscrisul 2292). 


Geloasă, şi refuzată de Eminescu, doamna Slavici sparge oglinda din hol, produce o ceartă 
violentă şi, tocmai din aceste motive, fiind vinovată, îi trimite lui Titu Maiorescu prin fata din casă 
o carte de vizită în care îi scrie criticului: “Domnu Eminescu a înnebunit. Vă rog faceţi ceva să mă 
scap de el că foarte reu”. 


Doamna Slavici urma planul lui Maiorescu. “Logicianul” Maiorescu avea nevoie de un 
fundament medical, în baza căruia putea să meargă la Caritatea, ca să-l interneze pe Eminescu, 
nebunul din imaginația şi dorințele lui Maiorescu. Numai că Maiorescu nu s-a gândit că doamna 
Slavici (unguroaică, agentă, curvă) nu este vreo somitate medicală. Nici Titus Livius Maiorescu nu 
era medic. 


In Însemnările sale zilnice, Maiorescu îşi notează: “Astăzi, Marţi, la ora 6 dimineaţa, o carte de 
la D-na Slavici, la care locuieşte Eminescu”. 


Se vede din această însemnare a lui Maiorescu că este scrisă pentru postumitate cu gândul de a 
avea probe care să justifice arestarea lui Eminescu şi internarea în institutul de nebuni al lui Şuţu. 


Fără să fi vorbit ceva cu Eminescu, Maiorescu merge la doctorul Şuţu însoțit de Simțion și 
aranjează ilegal internarea lui Eminescu, plătind, chiar în avans, 300 de lei (cât costa o cameră la 
ospiciu, pentru o lună). 


La ora 10, Eminescu îi face o vizită lui Maiorescu, acasă, în strada Mercur nr. 1 şi Maiorescu îl 
îndeamnă pe Eminescu să meargă la societatea Carpaţii, vestita societate iredentă română (în strada 
Ştirbei Vodă) de unde ar fi trebuit ca Simţion să-l ducă la doctorul Şuţu. 


Evident, Eminescu nu acceptă această variantă de existență “dicatată“ irațional de Maiorescu şi 
nu merge la Societatea Carpaţii de unde ar fi urmat să-l ducă Simţion la institutul de nebuni. 

Maiorescu ştia că la Societatea Carpaţii vor fi razii ale poliţiei lui D.A. Sturdza și Eminescu putea 
fi arestat (se ştie din scrisoarea, pe care am publicat-o ca inedită, lui Slavici către Maiorescu). 


La ora 12, poliția programase percheziţie şi arestări la Societatea Carpaţii. 


Societatea Carpaţii îl avea ca membru de prim rang şi pe Mihai Eminescu, dar era condusă de 
doi agenţi ai Vienei, ardelenii Secăşanu şi Ocăşanu. 


Eminescu stă la Maiorescu în vizită între 10 şi 10,15. La ora 10 şi jumătate Maiorescu (după ce-i 
scrisele lui Theodor Rosetti un bilet de înştiinţare, anume că Eminescu a înnebunit şi va trebui 
internat la Şuţu), îi scrie o telegramă Mitei Kremnitz pe adresa Hotel Regal, în care îi dă un mesaj 
pentru Rege: “Leider noch unbestimmt. Sonst alles gut. Titus”. Telegrama se traduce astfel: Din 
păcate, încă incert. Altfel, toate bune. Titus. (a se vedea comentariile lui Cernăianu). 


Citind cuvintele de sub cuvintele telegramei, observăm că din textul german al lui Maiorescu 
răsare numele lui Eminescu: “LEIder NoCh UnbEStiMmt. Sonst alles gut. ” 


Sunetele EIN C UE S M alcătuiesc numele EMINESCU. 


Din sunele telegramei nu poţi găsi în cuvintele de sub cuvinte nici numele lui Slavici, nici 
numele lui Kremnitz. 


Descifrarea nu este hazardată (ci o omologare a teoriei marelui lingvist Saussure, anume a 
cuvintelor de sub cuvinte). Înarmată cu această telegramă, Mite Kremnitz pleacă cu trenul de ora 13 
şi se duce la Sinaia, unde Regele se afla deja din ziua de sâmbătă 25 iunie (cum ştim din Jurnalul 
lui Carol I, pe care îl scria Mite Kremnitz şi din Monitorul Oficial). 


In ziua de marți 28 iunie 1883, vedem în Jurnalul regelui pe care îl scria Mite Kremitz 
consemnarea expulzării jurnalistului francez Emile Galli, care scria la ziarul L '/ndependance 
Roumaine, care apărea în Bucureşti, în franţuzește. 


Așadar, în Jurnalul regelui scris de Mite Kremitz se vorbeşte de acţiunile poliției executate în 
această zi şi de expulzarea lui Galli. Nicio vorbă despre Eminescu. 


Din telegrama lui Maiorescu aflăm că internarea la nebuni, din păcate (Leider) este încă incertă, 
aşadar Eminescu nu este încă scos din joc şi împins pe calea distrugerii. 


Pentru Maiorescu: altfel, toate bune (sonst alles gut). Toate erau bune pentru Maiorescu, în afară 
de înscrierea lui Eminescu printre nebuni, ceea ce s-ar fi tradus prin: Eminescu este nebun, tot ce a 
scris în presă nu este real, nici adevărat, nu mai rămâne din el decât poetul, nimic altceva. 


Dacă Eminescu ar fi fost nebun, tot scrisul său nu grăia nimic despre realitate. Atunci, toată 
lumea ar fi fost liniştită: Regele, Brătianu, Carp şi D.A. Sturdza nu plănuiau Tratatul secret cu 
Austro-Ungaria (în care se prevedea că Regatul Român nu va intra cu armata în Transilvania), 
Regina Elisabeta nu era spioana Țarinei, Mite Kremnitz nu era spioana Împăratului Germaniei (şi 
amanta cumnatului Maiorescu și a Regelui Carol I), Maiorescu nu avea harem... 


Telegrama lui Maiorescu dezvăluie premeditarea multiplă a crimei, fiind în joc comanditarul, 
adică Regele, cauza instrumentală, adică Maiorescu şi Şuţu, complici la crimă: direct Mite Kremnitz 
şi poate fără ştiinţă Ecaterina Slavici și Constantin Simţion. 


De la Societatea Carpaţii se autoselectează drept complici: Ocăşanu, Secăşanu şi Siderescu. 
II. Cercul strîmt 


Eminescu era absolut conştient de cercul strîmt în care se mişcă. De aceea s-a ascuns în baia 
Mitraşevski, unde va sta între orele 11 şi 19. 


“Memorialiștii” au inventat două episoade în această zi, anume scena în care Eminescu ar fi 
intrat în cafeneaua Capşa și ar fi ameninţat-o cu pistolul pe doamna Capşa (scena este inexistentă, 
doamna Capşa nu scrie nimic despre așa ceva în Amintirile sale) şi că ar fi mers şi la Cotroceni ca 
să-l împuşte pe Rege (care se afla la Sinaia din data de 25 iunie). 


Ciurcu spune că aşa ar fi povestit Ventura. Absolut neadevărat. 

Mărturia fundamentală o avem în scrisoarea lui C. Dimitriu, trimisă în 16 iulie 1883 lui Mihai 
Brăneanu. lată scrisoarea: 


Bucureşti, 16 iulie 1883 
Dragă Mişule, 


Un băiat îmi aduse epistola ta aici în suterană şi la moment îți răspund. Merindele le voi lua 
târziu, nu vă mulțumesc, ci doresc ca să vă mulțumesc cât de curând la mine cu o friptură din 
dobitoacele îndopate ce mi-aţi trimis. 


Nimic nu se ştie despre Opera ta! 
Cât despre Eminescu nu mai încape speranţă de îndreptare. 


Cum am auzit că fratele tău — acum câteva spătămâni —, în loc să plece, a luat bani din toate 
părțile, umbla agitat ziua-noaptea, cheltuia, iar împrumuta bani etc. şi de plecat acasă, nu putea. 
Avea groază. Însuşi a prevestit pe unii amici, să îngrijească de el, că-şi va perde mințile. 


În cele din urmă brusca pe toată lumea. A ameninţat cu revolverul pe Miulescu în prezenţa lui 
Ciuflecu; Simţion, inginerul la care stetea mai mult, a observat că nu e lucru curat, noi nu-l mai 
vedeam, căci el avea concediu de plecare. Eminescu simțindu-se însuşi decăzând a simţit totodată 
că vor fi siliți cei de lângă el să-l asigure la Balamuc. Deci a fugit într-o baie unde a stat mai toată 
ziua ascuns. Îşi rupsese toate hainele, aruncându-le în apă. Când s-au dus acolo cu autoritatea, 
doctori etc., el s-a luptat contra tuturor, a fost şi Ocăş,; l-au pus în fine în cămaşa de forță şi l-au 
dus la Şuţu, unde amicii au să plătească pe lună 300 fr. pentru el. Acolo îl vizitează mai des Ocăş, 
ducându-i rufe; acum doctoru” nu mai primeşte pe altcineva, zicând că face rău pacientului. El tot 
aiurează despre câte în soare şi lună! 


Are insomnie — deci nu va suferi mult timp! 

România liberă e guvernamentală — Laurian pleacă cu o misie în streinătate. 

Altfel — Mizerie! 

Nu spui unde mergi, te vom revedea în curând? 

Salutări lui Peteu şi tuturor. Bine şi sănătate de la al tău 

Dinu 

În jurul orei 19, a sosit la stabilimentul de băi Mitraşevki comisarul de poliție C.N. Nicolescu. 


Comisarul Nicolescu fusese informat cu câteva ore înainte de Ocăşanu şi Siderescu că Eminescu 
ar fi atins de alienație mintală și că se afla în stabilimentul de băi din strada Poliţiei nr. 4, încă de la 
ora 11. 


Așadar spionul austriac Ocăşanu a informat poliția română, a lui D.A. Sturdza. 


Trebuie să amintim că la Şuţu, tot Ocăşanu îi aducea haine curate lui Eminescu, dar nu pentru a 
avea poetul haine curate ci pentru a vedea dacă Eminescu este mal-tratat cum se stabilise. 


Ocășanu este numit în rapoartele secrete ale serviciilor austro-ungare “martirul nostru” și “omul 
sigur” din interiorul Societății Carpaţii. 


Ocășanu era spion austro-ungar şi om al poliției române. Deodată apare şi Constantin Simţion pe 
care comisarul Nicolescu îl numește “D-l Constantin Sinţion”, în timp ce Eminescu devenise deja 
“numitul Eminescu”. 


Din scrisoarea lui Constantin Dimitriu reținem că Eminescu s-a ascuns în baia Mitraşepski și 
că s-a împotrivit internării sale la Institutul Caritatea, Eminescu “luptându-se contra tuturor”. 


“L-au pus în fine în cămaşa de forță şi l-au dus la Şuţu”, aceasta este imaginea care ar trebui să 
cutremure neîncetat istoria României: Eminescu dezbrăcat, băgat forțat în cămaşa de forță şi dus la 
spitalul de nebuni, la Caritatea la Şuţu. 

După o scrisoarea, aflată în Arhiva A.C. Cuza, în care S.B. spune că a stat în ultimele şapte nopți 
cu Eminescu cel din izolator (adică între 8-15 iunie 1889), nihilistul nostru a murit tot în cămașă de 
forță, cu capul zdrobit (document: Creerii lui Eminescu de dr. Al. Tălăşescu, cel care a avut în 
mână creerii lui Eminescu). 


III. Eminescu la Institutul Caritatea 


Eminescu este dus în camașă de forță la Institutul Caritatea, în seara zilei de 28 iunie 1883, în 
baza Procesului verbal al poliţiei, semnat de comisarul Nicolescu. La Șuţu, este mal-tratat cu injecții 
cu mercur, morfină, clor, vezicatoare, băi de picioare, iodură de potasiu. Juridic, rămân două 
probleme: Eminescu a fost internat la un spital de nebuni fără acordul său şi nici cu acordul familiei. 
Când fratele său, Matei Eminovici, a aflat s-a prezentat la Maiorescu pentru a-l scoate pe Eminescu 
din institutul de alienaţi Caritatea. Ceea ce avocatul diabolic Maiorescu a zădărnicit, în baza ideii că 
numai cel ce l-a internat poate să îl externeze. Maiorescu mai produce și o falsă ciornă de scrisoare 
(neexpediată) către Gheorghe Eminovici prin care încearcă să inducă ideea că tatăl lui Eminescu și- 
a lăsat fiul în grija criticului Junimii, teoreticianul formelor fără fond. Maiorescu nu l-a vizitat la 
Institul Caritatea pe Eminescu decât o singură dată, împreună cu Doctorul Willhelm Kremnitz, 
când nu a stat decât un minut, la fel ca și la 1 Ianuarie 1884, la spitalul Ober-Dâbling, la Viena. La 
Şuţu, l-au mai vizitat pe Eminescu spionul austro-ungar Ocăşanu (sub pretextul ca îi duce haine 
curate) şi „spionul”” lui Maiorescu, inginerul Constatin Simţion care, în chip impertinent, îl informa 
pe avocatul diavolului că Eminescu vorbeşte în hexametri şi pentametri. Ironic şi distrugător, 
Eminescu le transmitea că „nu mai ştie nici o limbă”. Dar în ce limbă le transmitea nihilistul nostru 
că nu mai ştie nici o limbă? În limba supraomului? 


IV. Plecarea la Ober-Dobling la Viena. 


La două zile după semnarea Tratului secret dintre Regatul Român şi Imperiul Austro-Ungar, 
Eminescu este trimis la Ober-Dsbling, la Viena. În Gara de Nord, pe peronul gării îl conduc Titu 
Maiorescu şi fiica sa, Livia. Dintr-un fragment de scrisoare, păstrat miraculos, aflăm ce s-a 
întâmplat pe peronul Gării de Nord. Livia Maiorescu Dymsza îi scria Emiliei Humpel (sora lui 
Maiorescu): 


“Bucureşti, 21 Octomvrie 1883 
Str. Mercur, 1 
Dragă mătuşă Emilio, 


Azi dimineaţă am văzut la gară pe Eminescu, care a plecat la Viena cu un păzitor şi cu d-l 
Chibici. El fusese adus în cupeu cu o oră încă înainte de plecarea trenului şi, după cum ne povesti 
Ch., trecuse foarte încântat prin străzile puternic luminate de soare, îi făcuseră mai cu seamă mare 
plăcere numeroasele acoperişuri noui de tinichea. Când ne apropiarăm de cupeu, păzitorul deschise 
fereastra. Eminescu întinse îndată mâinile afară, se puse la fereastră şi, făcându-şi un “ochian” din 
degetul cel gros şi din arătătorul ambelor mâini ce-l ţinea la ochi şi râzând foarte înveselit, spuse lui 
papa : “Dr. Robert Mayer, marele moment, o conspirație şi colo marea domnişoară”; apoi scuipă de 
câteva ori, începu să râdă şi se aşeză. Păzitorul ridică geamul şi E. continuă să vorbească, scuipă 
apoi de două ori în geam. În momentul plecării îl neliniști flueratul şi sunatul şi începu să strige 
Argus, nu se ridică însă de pe canapea. A devenit ceva mai slab, ceea ce se vede cu deosebire la 
mânile lui, reduse acum la mânuşiţe de copilaş, cu păstrarea însă a gropiţelor. E palid, ras ca şi mai 
înainte, numai musteața-i e lungă şi sprâncenele ciudat de stufoase. Unghiurile ochilor s'au lăsat în 
Jos, ceea ce-i dă o înfăţişare de chinez. Expresia este de om obosit, nu mai e nimic din fixitatea ce o 
avea în ziua, în care, deja nebun, a fost ultima oară la noi, chiar în ziua internării lui. În total, un 
aspect destul de liniştitor. La drept vorbind, nu prea voiam să merg la gară, te stăpâneşte un 
sentiment atât de dureros pentru el, acesta însă dispare cu total la vederea-i. Nu ştiu cum să mă 
exprim; la un om sănătos aş califica o asemenea atitudine drept exaltată veselie. În tot cazul, el nu 
suferă deloc. Vocea-i şi râsul lui sunt exact ca mai înainte, cînd făcea mare haz de anecdote popeşti. 
Soutzo crede ca nu prea e speranţă de îndreptare. Acum s'a dus, fie spre a intra in institutul de Stat 

la Schlager, fie, de nu va fi loc acolo, la Leidersdorf, unde se află şi Cerchez. Papa i-a scris lui C. 
Popazu,care va fi la gară spre primire. 


[Convorbiri literare, 1937, ian.-mai, p. 22-23] 


Eminescu era conștient că Maiorescu îl aruncă în gura lupului şi, încă, Argus era numele dat 
poliţiei austriece. În ultimii ani de jurnalistică, Eminescu scrisese despre felonia de la Viena. Nu 
este de mirare că încercase să îl scuipe pe Maiorescu. E de reamintit și gestul de a face un ochean 
din degetele mâinii drepte, semn că Ocașanu îi era cunoscut nihilistului nostru ca spion trădător. 
Eminescu este însoțit de Chibici-Revneanu, care nu va mărturisi nimic în cazul Eminescu, el 
nespunând decât că „Europa are nevoie de pace”, şi asta peste mulți ani. 


Eminescu a fost trimis la Viena, grație insistențelor Emiliei Humpel, sora avocatului Maiorescu. 
Ea îi scria în septembrie 1883 lui Maiorescu: “Îmbolnăvirea lui Eminescu a fost şi rămîne pentru 
mine ceva adînc tulburator. Atunci am scris de îndată Clarei — tu erai deja plecat -, opinînd că ar 
trebui imediat internat într-unul din spitalele cele mai bune din străinătate. M-am oferit să trimit 
imediat 200 de franci, iar la nevoie şi mai mult. Se pare că atunci nu s-a putut, deoarece eraţi toţi 
plecaţi. Pot să-mi exprim acum aceeași părere? Oricît de bine ar fi el găzduit la Sutzo, pentru 
sănătatea lui nu face nimic. Clara mi-a scris deseori despre el, despre noile simptome şi despre 
faptul că este pierdut. Dar ce ştim noi, ce știu de fapt toți medicii bucureşteni la un loc despre asta?” 


V. La Ober-D6bling. 


În sanatoriul particular al doctorului Obersteiner, Eminescu a stat între 2 noiembrie 1883 şi 26 
februarie 1884. Din dosarul medical, dr. Ion Grămadă a primit un rezumat al tratamentului şi al 
petrecerii timpului de către Eminescu în sanatoriu. lon Grămadă scrie că a primit rezumatul de la un 
asistent al spitalului din Ober-D6bling, fiindcă dosarul cu foile de observaţie asupra pacientului 
Eminescu ar fi fost luate de un reprezentant al Ambasadei Române la Viena, trimis de P.P. Carp. 
Obersteiner scrie despre poetul român Mihai Eminescu de la izolare: 


“12 Tânner. Von der Isolierabteilung weg. Singt nicht mehr, eher deprimier, giebt nicht mehr die 
falschen Namen, liest. Besuch Maiorescu”s ohne nachhaltigen Einfluss. 


24 lănner. Anscheinend recht gut, giebt über alles passende Antwort, erinnert sich nicht an den 
Begian seiner Krankheit, teilnehmend, Ernst, freun dich, wünscht Auskunft über seine Verhätnisse. 


8 Februar. Recht gut, aber ziemlich verschlossen, kümmert sich sehr viel um das Essen, kann 
sich nicht recht beschäftigen, liest wenig. 


26 Februar. Reist mit Herrn Chibici nach Florenz. Dauer des hiesigenb Aufenthaltes: 2 
November 1883 — 26. Februar 1884.” 


“Herr Eminescu, de la <<isolare>> 
Sanatoriul particular / Prof. Obersteiner / Viena, Döbling 
Sumar din povestea bolii Domnului Eminescu Mihail. 


Pacientul a dus un fel de viață spirituală obositoare şi dezordonată. El este unul dintre cei mai 
prețuiți și eminenți poeți români. De 6 luni, survine o viață neregulată, irascibilă, de 4 luni violentă 
stare de iritare, delir, diverse halucinații, insomnie, comportare agresivă, vociferări. Primit în 
sanatoriul dr. Soutzo este tratat cu vezicătoare, băi de picioare, chlor, morfină, iodură de potasiu. Se 
ameliorează, rând pe rând, stările de iritare violentă, rămâne în continuare delirul. 


Starea şi decursul bolii. 


[2 noiembrie 1883] Foarte confuz, vorbeşte şi cîntă, total dezorientat. Numeşte diverse persoane 
cu acelaşi nume: regele Norvegiei, regele evreilor, Heinrich Heine, împaratul Chinei şi așa mai 
departe. Uneori, mai iritat, bate în ușă. 


8 noiembrie 1883. Criză cu pierderea cunoștinței, ușoare convulsii și mai pe urmă vărsături. 

10 noiembrie. Deseori repede iritat, vorbeşte neîntrerupt în ton de predică, cu pătura în cap, 
lucruri absurde: Abra-Kadabra. Prin vorbe însuflețite de încurajare, poate fi adus la răspunsuri 
raționale. 


26 decembrie. De un timp, secreție ușoară a urechii drepte. 
10 ianuarie. De două zile, mai liniștit. 


12 ianuarie. Este scos din secția de izolare. Nu mai cîntă, ușor deprimat, nu mai dă numiri false, 
citeşte. Vizita lui Maiorescu nu-l influențează. 


24 ianuarie. Pare destul de bine, dă răspunsuri corecte, îşi aminteşte de începutul bolii, ia parte la 
discuţii, serios, prietenos, dorește informaţii în legătură cu situația lui. 


8 februarie. Destul de bine, dar rezervat, tăcut, se interesează foarte mult de mîncare , nu se poate 
preocupa de nimic, citeşte puţin. 


26 februarie. Pleacă cu domnul Chibici la Florența. 

Durata şederii în localitate: 2 noiembrie 1883 — 26 februarie 1884.” 

La Viena Eminescu s-a însănătoşit, fiindcă nu i s-a administrat nici un tratament. 
Ceea ce ştim din jurnalul și corespondenţa lui Freud, medic la Ober-Dâbling, în 1884. 
VI. Crima şi documentele ei. 


Crima împotriva lui Eminescu a început prin administrarea mercurului chiar din ziua de 28 iunie 
1883. Atunci s-a produs anihilarea lui Eminescu, jurnalistul. Cauzele sunt în principal patru: 


1. Cauza politică (situația Europei, Tratatul secret cu Austro-Ungaria, complotul împotriva 
Regelui Carol I, siguranţa Regatului Român) 


2. Cauza subiectivă (pătratul amoros: Mite Kremnitz, — Titu Maiorescu, Carol I, Eminescu) 
(Scrisorile indiscrete trimise Veronicăi Micle, ajunse în mâna lui Caragiale, apoi la C.A. Rosetti). 


3. Lupta pentru supremație simbolică: boala supremaţiei la Carol I şi Titu Maiorescu („gelozia“, 
invidia, ura distrugătoare contra lui Eminescu). 


4. Afacerile dezvăluite de Eminescu ca jurnalist (Stroussberg, Warshawski etc.). 


Crima şi documentele ei se găsesc în dosarele 968/1883, 1568/645//1889, certificate medicale, 
telegrame, articole, rapoarte ale servicilor secrete, corespondenţă. Doctorul Şuţu recunoaşte în 
Autopsia lui Mihai Eminescu (Ms. I, 1, publicat de mine în facsimil color inedit, în Eminescu a fost 
ucis, în Memorialul Mihai Eminescu, în Arhiva Mihai Eminescu, ms. I, 1): “Eroare. Eminescu 
n-a avut sifilis.” 


VII. Inculpaţii acestei crime multiple: Regele Carol I, Titu Maiorescu, D.A. Sturdza, Doctorul 
Şuţu şi complicii: Mite Kremnitz, P.P. Carp, I.C. Brătianu, Ocăşanu, Secăşanu, Siderescu, 
Simţion... 


VIII. Tratatul secret în economia crimei împotriva lui Eminescu. 


Situaţia explosivă începând din 27 iunie 1883, până în 30 octombrie 1883. Libertatea presei — o 
problemă pentru politicenii Europei. 


IX. Amantele şi rolul rol în afacerea Eminescu. 
Regina Carmen Sylva, Mite Kremnitz, Ecaterina Slavici, Veronica Micle 
X. Serviciile secrete. 


Reconstituirea crimei după rapoartele serviciilor secrete (documente secrete din mai multe arhive 
ale serviciilor secrete europene, în bună parte inedite). 


Ambasadori, prim-miniştrii şi împăratul Austriei. 


Politicienii români: Carol I, I.C. Brătianu, P.P. Carp, D.A. Sturdza. 

XI. Ultimul /nterogatoriu şi moartea lui Eminescu. Se publică facsimil după originale din 
dosarul 968/1889, inedit precum şi o mărturie- scrisoare a îngrijitorului care l-a vegheat pe 
Eminescu în ultimele 7 nopţi de viaţă la institutul doctorului Şuţu. 


XII. Procesul Eminescu contra României. 
Dosarul cuprinde documentarul complet al unui proces care va avea loc cu adevărat. 


Eminescu ne-a lăsat în agenda sa, ms. 2292, (fila 38r), testamentul, încrustat. Agenda lui 
Eminescu este o mărturie greu încifrată pe care Eminescu a lasat-o ca secret sacrificator. li 
trasmisese lui Maiorescu, anume, că este ein aufgegebener Mensch, un om sacrificat. 


Doctorul Tălăşescu, ţinând creierul lui Eminescu în mână văzuse, „așchiile ţestei capului 
zdrobită de o mână criminală“ şi creierul „ucis de o violenţă crudă“. 


Îmi plac versurile următoare din Scrisoarea a III-a : 
“Au prezentul nu ni-i mare? N-o să-mi dea ce o să cer? 
N-o să aflu într-ai noştri vreun falnic juvaer? 
Au la Sybaris nu suntem lângă capiştea spoielui?(...) 
Dintr-aceştia ţara noastră îşi alege astăzi solii! 
Oamenii vrednici ca să şază în zidirea sfintei Golii (...) 
Ne fac legi şi ne pun biruri, ne vorbesc filosofie 
Patrioții!“ 
Vouă vă plac, domnilor contemporani ? 
Constantin Barbu 


Sursa: Ziaristi Online 


Ziadigti 


Oa inm.re 

